RNDr. Mária Hamranová, predseda Komisie školstva a vzdelávania pri MsZ Hurbanovo

**Z Á P I S N I C A**

zo 7. zasadnutia Komisie školstva a vzdelávania pri MsZ Hurbanovo konanej dňa 26.11.2020

PRÍTOMNÍ:

RNDr. Mária Hamranová - predseda komisie

Mgr. Nataša Ďurišová - členka komisie

PaedDr. Juraj Svitek - člen komisie

Bc. Drahoslava Výbochová - členka komisie

Mgr. Katarína Valachová – ospravedlnená /PN/

PROGRAM :

1. privítanie, určenie zapisovateľa

2. materiály z pripravovaného zasadnutia MsZ

3. aktuálne otázky a informácie z oblasti školstva a vzdelávania v meste

4. rôzne

5. uznesenie, záver

**1. Úvod, privítanie**: RNDr. Mária Hamranová, predsedníčka komisie, otvorila zasadnutie, privítala prítomných a oboznámila s programom zasadnutia. Určila sa zapisovateľka komisie – Bc. Drahoslava Výbochová. Mgr. Katarína Valachová je ospravedlnená z dôvodu PN. Zasadnutie komisie sa uskutočnilo v kancelárii zástupkyne primátora mesta.

2. Členovia komisie pozornosť venovali predloženým materiálom na nastávajúce zasadnutie MsZ, ktoré sa bude konať 3.12.2020. Prebehla diskusia k jednotlivým predloženým bodom programu, predkladané Dodatky č.7 k VZN č. 105 a 106 komisia doporučuje MsZ odsúhlasiť. Komisia žiada jednotlivých ekonómov škôl a školských zariadení, aby svoje spracované správy o čerpaní rozpočtu odovzdávali načas a v stanovenom termíne, aby sa mohli včas zapracovať do rozpočtu mesta.

3. **Aktuálne otázky a informácie z oblasti školstva a vzdelávania**:

* 1. COVID - 19

a/ informácia o dištančnom vzdelávaní počas COVID – 19 na 2. st. ZŠ, ZUŠ – niektoré odbory, CVČ nemôže realizovať krúžky, materské školy bežia, stav naplnenosti je nad očakávanie, takmer 100%

b/ vynášanie úloh, pracovných listov pre deti z marginalizovanej skupiny obyvateľov – vďaka za pomoc TSP a MOPS

c/ riešenie nástupu do škôl od 7.12.2020, spolupráca škôl, zriaďovateľa, rodičov, zriaďovateľ bude nápomocný a je za čo najskorší možný nástup detí do škôl

d/ úsporné opatrenia /zníženie miezd na 80% v MŠ, ŠKD, THP a kuchárkam/, sociálna poisťovňa, odloženie platieb, pre učiteľky v MŠ už ministerstvo poslalo peniaze.

e/ vďaka dohodovaciemu konaniu školy dostali z ministerstva školstva peniaze na: dištančné vzdelávanie, tlač materiálov, nákup učebníc. Ako bolo sľúbené, učitelia MŠ vďaka projektu MPSVaR obdržali príspevok na udržanie pracovných miest v 1. vlne Covidu, očakávame ešte avizované príspevky pre učiteľov ZŠ a ZUŠ /vyplatené by mali byť do konca tohto roka/

f/ zriaďovateľ pracuje na možnosti výpomoci v ŠKD pracovníkmi CVČ

3.2. Informácia o stave riešenia uznesenia o prenesení CVČ do priestorov KD. Priestor v KD prezreli pracovníci Inšpektorátu práce v Nitre, zamestnanci HaZZ v Komárne ako aj zamestnankyne RÚVZ v Komárne. Všetci písomne predložili úlohy, ktoré je nutné pred premiestnením CVČ zrealizovať. Potrebné je vymeniť okná na južnom krídle budovy, ku ktorému mesto rieši VO. Ostatné potrebné stavebné práce sa budú realizovať priebežne. O stave prác budeme komisiu informovať.

3.3 Komisia školstva vyzýva školy, školské zariadenia naďalej na úsporné opatrenia, nakoľko finančný obnos z podielových daní bude v budúcom roku krátený. Uskutočnil sa pohovor s ekonómami škôl ohľadom rozpočtov jednotlivých organizácií, kde dostali za úlohu znížiť rozpočty o 3 – 5%. na rok 2020. Ušetrené financie z nevyplatených vzdelávacích poukazov je možné naďalej použiť na nákup dezinfekčných a čistiacich prostriedkov na Covid – 19.

3.4. Dotácia na stravu 1,20eur bude zabezpečená do konca školského roka 2020/21.

3.5. Od 1.1.2021 nadobudne účinnosť Zákon č. 209/2019 Z.z. o povinnom predprimárnom vzdelávaní pre deti od 5 rokov. Z toho dôvodu je nutné zabezpečiť pre cca 20 deti možnosť nástupu. Uvažuje sa o priestoroch na Komárňanskej ulici, ktoré prenajímame pre Okresný úrad v Nitre. Ďalšou možnosťou je v rámci projektu riešiť tzv. kontajnerové školy. Prebieha množstvo videokonferencií k tejto tematike ohľadom legislatívy, ktorých sa zúčastňujeme aj s riaditeľmi MŠ. Z ministerstva vnútra prejavili záujem o osobnú návštevu a prehliadku možných priestorov, ktorá by sa mala uskutočniť začiatkom decembra.

3.6. CPPPaP KN prejavilo záujem o prenájom priestorov v Hurbanove. Jednou z alternatív, ktoré sme im 25.11.2020 ponúkli, je priestor na poschodí CVČ, nakoľko Detské jasle Prosocie od 1.1.2021 odchádzajú z priestorov CVČ.

3.7. Prosíme školy, aby všetky materiály žiadané od zriaďovateľa doručovali v stanovenom termíne / hlásenie do SP, rozpočet, vyúčtovania a pod./.

4. Rôzne:

a/ riaditeľka ZŠ požiadala o uskutočnenie výrubu stromu pri telocvični

b/ riaditeľ ZUŠ požiadal o orez stromov pri plote od ulice Malá

c/ p. Výbochová informovala o uskutočnení prehliadky najnovších filmov v planetáriu pre učiteľov z hurbanovských škôl 10.12.2020. Dodržané budú všetky epidemiologické predpisy a postupy. Nahlásiť počet záujemcov, nakoľko je obmedzená kapacita, je potrebné do 30.11.2020 p. Hamranovej.

5. Uznesenie:

Komisia školstva a vzdelávania pri MsZ :

a/ berie na vedomie aktuálne otázky a informácie z oblasti školstva a vzdelávania

b/ poveruje predsedu komisie o poskytnutie zápisnice primátorovi mesta

RNDr. Mária Hamranová sa poďakovala všetkým za účasť na zasadnutí komisie.

V Hurbanove dňa 27.11.2020

............................................................ ..............................................................

Bc. Drahoslava Výbochová RNDr. Mária Hamranová

zapisovateľka predsedníčka komisie